A4-0431/98

Ψήφισμα σχετικά με την αίτηση προσχώρησης της Λιθουανίας στην Ευρωπαϊκή Ένωση, ενόψει του Ευρωπαϊκού Συμβουλίου της Βιέννης στις 11 και 12 Δεκεμβρίου 1998

Το Ευρωπαϊκό Κοινοβούλιο

- έχοντας υπόψη την αίτηση προσχώρησης της Λιθουανίας στην Ευρωπαϊκή Ένωση, που υποβλήθηκε στις 8 Δεκεμβρίου 1995,

- έχοντας υπόψη τη γνώμη της Επιτροπής για την εν λόγω αίτηση προσχώρησης

(COM(97)2007 - C4-0379/97),

- έχοντας υπόψη το ψήφισμά του της 4ης Δεκεμβρίου 1997 επί της ανακοίνωσης της Επιτροπής «Ατζέντα 2000 - Για μια ισχυρότερη και ευρύτερη Ένωση» (COM(97)2000 - C4-0371/97) ((EE C 388, 22.12.1997, σελ. 17)), τη γνωμοδότησή του της 11ης Μαρτίου 1998 για την πρόταση κανονισμού (ΕΚ, ΕΚΑΕ), σχετικά με βοήθεια στις υποψήφιες χώρες της Κεντρικής και Ανατολικής Ευρώπης στο πλαίσιο της προενταξιακής στρατηγικής (COM(97)0634 - C4-0010/98 - 97/0351 (CNS)) ((ΕΕ C 104, 6.4.1998, σελ. 110)) και το ψήφισμά του της 11ης Μαρτίου 1998 για τις προτάσεις για αποφάσεις του Συμβουλίου επί των αρχών, προτεραιοτήτων, ενδιάμεσων στόχων και όρων που περιέχονται στις εταιρικές σχέσεις (COM(98)0053 - C4-0130/98) ((ΕΕ C 104, 6.4.1998, σελ. 113 )),

- έχοντας υπόψη τις αποφάσεις που έλαβε το Ευρωπαϊκό Συμβούλιο στο Λουξεμβούργο στις 12 και 13 Δεκεμβρίου 1997 και στο Κάρντιφ στις 15 και 16 Ιουνίου 1998,

- έχοντας υπόψη τις εκθέσεις που υπέβαλε η Επιτροπή στις 4 Νοεμβρίου 1998,

- έχοντας υπόψη την έκθεση της Επιτροπής Εξωτερικών Υποθέσεων, Ασφάλειας και Αμυντικής Πολιτικής (A4-0431/98),

Α. εκτιμώντας ότι είναι πρόδηλη η θετική πρόοδος που έχει σημειώσει η Λιθουανία σε όλους τους σημαντικούς τομείς για να ενσωματωθεί το κοινοτικό κεκτημένο, συμπεριλαμβανομένων των κριτηρίων της Κοπεγχάγης του 1993,

Β. εκτιμώντας ότι η Λιθουανία επίσης απέδειξε σε μικρό χρονικό διάστημα ότι είναι ικανή να εκπληρώσει τις προϋποθέσεις που έθεσε η Επιτροπή στην προαναφερθείσα γνώμη της σχετικά με την αίτηση προσχώρησης στην Ευρωπαϊκή Ένωση,

Γ. εκτιμώντας ότι η Επιτροπή πρέπει να εντείνει τις προσπάθειές της για να διασφαλισθεί ότι όλες οι υποψήφιες χώρες θα λάβουν μέρος επί ίσοις όροις στη διαδικασία της προσχώρησης, αν και αυτό δε σημαίνει ότι όλες τους θα ενταχθούν ταυτοχρόνως στην ΕΕ,

Δ. εκτιμώντας ότι απαιτείται ακόμη να σημειωθεί σημαντική πρόοδος όσον αφορά τη μακροπρόθεσμη ενεργειακή στρατηγική της Λιθουανίας,

Ε. επαναλαμβάνοντας ότι η θανατική ποινή πρέπει να καταργηθεί ως προϋπόθεση για την προσχώρηση,

1. τονίζει ότι είναι αναγκαίο η δυναμική των διεργασιών προσχώρησης να περιλάβει όλες τις χώρες με τις οποίες η Ευρωπαϊκή Ένωση συνδέεται με ευρωπαϊκή συμφωνία και επαναλαμβάνει την ακράδαντη πεποίθησή του ότι δεν πρέπει να υπάρχουν κλειστές ομάδες χωρών υποψηφίων για προσχώρηση και υπογραμμίζει ότι η δυνατότητα για ομαλή μετάβαση στο στάδιο των εντατικών διαπραγματεύσεων πρέπει να παραμένει ανοικτή ανά πάσα στιγμή[semigr ]

2. πιστεύει ότι η σταδιακή ενσωμάτωση των υποψηφίων χωρών στην Ευρωπαϊκή Ένωση θα έχει ουσιαστική συμβολή στην ασφάλεια της Ευρώπης[semigr ]

3. θεωρεί ότι για να διασφαλισθεί η σταθερή προώθηση της διαδικασίας της εντάξεως στις υποψήφιες χώρες είναι απολύτως ζωτικό να αποτιμηθεί η πρόοδος που έχει ήδη επιτευχθεί και να ληφθεί πλήρως υπόψη στον καθορισμό της ημερομηνίας ενάρξεως των ουσιαστικών διαπραγματεύσεων[semigr ]

4. εκφράζει την ικανοποίησή του για τη δυναμική προσέγγιση που ακολούθησε η Επιτροπή στις εκτιμήσεις της όσον αφορά την πρόοδο που έχει σημειωθεί στις υποψήφιες προς ένταξη χώρες, με την οποία διασφαλίστηκε η απαιτούμενη ευελιξία της διαδικασίας διεύρυνσης[semigr ]

5. επαναλαμβάνει ότι κάθε υποψήφια προς ένταξη χώρα έχει το δικαίωμα να κριθεί με τα ίδια βασικά κριτήρια και για τα δικά της επιτεύγματα[semigr ]

6. εκφράζει την ικανοποίησή του για το γεγονός ότι η Επιτροπή θεωρεί πως η Λιθουανία έχει σημειώσει σημαντική πρόοδο στη μετάβαση προς την οικονομία της αγοράς και έχει καταβάλει μεγάλες προσπάθειες όσον αφορά τη δυνατότητά της να αντεπεξέλθει στον ανταγωνισμό[semigr ] επισημαίνει ωστόσο ότι η Λιθουανία πρέπει να προωθήσει τη μεταρρύθμιση του τομέα της δικαιοσύνης και να καταβάλει προσπάθειες για την εδραίωση της ικανότητάς της να υιοθετήσει και να εφαρμόσει το κοινοτικό κεκτημένο[semigr ]

7. ζητεί, συνεπώς, να επιταχυνθεί η διαδικασία εντάξεως της Λιθουανίας για να καταστεί δυνατό να αρχίσουν σύντομα εντατικές διαπραγματεύσεις με τη χώρα αυτή[semigr ]

8. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, το Ευρωπαϊκό Συμβούλιο, τα κοινοβούλια των κρατών μελών, καθώς και στην κυβέρνηση και το κοινοβούλιο της Λιθουανίας.